สะพานมิตรภาพแม่น้ำสายแห่งที่ 2

สะพานมิตรภาพแม่น้ำสายแห่งที่ 2 หรือ สะพานข้ามแม่น้ำสายแห่งที่ 2ราชกิจจานุเบกษา. ประกาศกระทรวงมหาดไทย เรื่อง การเปิดจุดผ่านแดนถาวร ณ สะพานข้ามแม่น้ำสายแห่งที่ 2 อำเภอแม่สาย จังหวัดเชียงราย.  เล่ม 123 ตอนพิเศษ 8 ง, วันที่ 20 มกราคม 2549, หน้า 3 เป็นสะพานข้ามแม่น้ำสาย  (แม่สาย) เชื่อมต่อระหว่างประเทศไทย บ้านสันผักฮี้ ตำบลแม่สาย อำเภอแม่สาย จังหวัดเชียงราย กับประเทศพม่า บ้านแม่ขาว จังหวัดท่าขี้เหล็ก รัฐฉาน 

สะพานมิตรภาพแม่น้ำสายแห่งที่ 2 เป็นสะพานแห่งที่สองที่เชื่อมโยงระหว่างแม่สายและท่าขี้เหล็ก

  ประวัติ 
สะพานมิตรภาพแม่น้ำสายแห่งที่ 2 ได้รับความเห็นชอบร่วมกันระหว่างรัฐบาลไทยและรัฐบาลพม่าในการก่อสร้างสะพานเชื่อมระหว่างพรมแดนในปี พ.ศ. 2544 ซึ่งไทยเป็นผู้ออกงบประมาณและดำเนินการก่อสร้างทั้งหมด ภายใต้งบประมาณกว่า 400 ล้านบาท ครอบคลุมตัวสะพานและอาคารที่ทำการศุลกากร - ตรวจคนเข้าเมือง โดยเริ่มวางศิลาฤกษ์ในการก่อสร้างสะพานเมื่อวันที่ 19 พฤษภาคม พ.ศ. 2546 และร่วมกันลงนามในข้อตกลงสร้างสะพานร่วมกันระหว่างรัฐมนตรีว่าการกระทรวงการต่างประเทศของทั้งสองชาติ โดยสะพานสร้างเสร็จในเดือนมีนาคม พ.ศ. 2547 และเปิดใช้บริการอย่างเป็นทางการในวันที่ 22 มกราคม พ.ศ. 2549 พร้อมกับจุดผ่านแดนถาวรสะพานข้ามแม่น้ำสายแห่งที่ 2

สำหรับสาเหตุในการก่อสร้างและเปิดเส้นทางดังกล่าวมาจากการใช้งานสะพานข้ามแม่น้ำสายแห่งแรกในตัวเมืองแม่สาย ก่อสร้างมาตั้งแต่ปี พ.ศ. 2510 เป็นเส้นทางผ่านแดนขนาด 2 ช่องจราจรที่มีการใช้งานอย่างหนาแน่น และตัดผ่านใจกลางชุมชน รวมถึงไม่สามารถดำเนินการขยายสะพานเดิมได้ จึงได้มีการหารือร่วมกันและก่อสร้างสะพานแห่งที่ 2 เพื่อระบายความหนาแน่น โดยในตัวเมืองแม่สายจะใช้สำหรับนักท่องเที่ยวและประชาชนข้ามผ่านแดนเป็นหลัก ส่วนแห่งที่ 2 จะสำหรับขนส่งสินค้าต่าง ๆ โดยเฉพาะ

 ข้อมูลจำเพาะ 
สะพานมิตรภาพแม่น้ำสายแห่งที่ 2 มีความยาว 90 เมตร กว้าง 14.7 เมตร ขนาด 2 ช่องจราจร

 เส้นทางเชื่อมต่อ 
สะพานมิตรภาพแม่น้ำสายแห่งที่ 2 ฝั่งไทยเชื่อมต่อกับทางหลวงแผ่นดินหมายเลข 123 ซึ่งแยกออกมาจากถนนพหลโยธิน บริเวณแยกทางเลี่ยงเมืองแม่สาย ฝั่งพม่าเชื่อมต่อกับถนนที่ต่อไปถึงทางหลวงหมายเลข 4 

นอกจากนี้เส้นทางดังกล่าว มีศักยภาพในการเชื่อมต่อภาคเหนือของประเทศไทยไปยังประเทศจีนซึ่งติดอยู่ทางตอนเหนือของพม่า ผ่านเส้นทางแม่สาย - ท่าขี้เหล็ก - เชียงตุง - ต้าหลั่ว (พรมแดนพม่าและจีน) ระยะทางรวมกว่า 270 กิโลเมตร

 ดูเพิ่ม 
 จุดผ่านแดนถาวรแม่สาย
 จุดผ่านแดนถาวรแม่สาย 2
 จุดผ่านแดนถาวรเชียงของ
 สะพานมิตรภาพแม่น้ำสายแห่งที่ 1
 สะพานมิตรภาพไทย–ลาว 4 (เชียงของ–ห้วยทราย)

 อ้างอิง 

มิตรภาพแม่น้ำสายแห่งที่ 2
มิตรภาพแม่น้ำสายแห่งที่ 2
มิตรภาพแม่น้ำสายแห่งที่ 2
มิตรภาพแม่น้ำสายแห่งที่ 2
มิตรภาพแม่น้ำสายแห่งที่ 2
หมวดหมู่:อำเภอแม่สาย
หมวดหมู่:สิ่งก่อสร้างในรัฐฉาน